COMUNA MALU MARE

JUDETUL DOLJ

ANUNȚ
          În conformitate cu Hotărârea nr. 1336/2022 pentru aprobarea Regulamentului- cadru privind organizarea și dezvoltarea carierei personalului contractual din sectorul bugetar plătit din fonduri publice, Legea nr. 53/2003- Codul Muncii, cu modificările și completările ulterioare, Centrul Social ,,Sfântul Andrei” Comuna Malu Mare, din com. Malu Mare, str. Bechetului nr. 276, județul Dolj, organizează concurs (examen), la sediul Primăriei Malu Mare, județul Dolj, din Malu Mare, str. Primăriei, nr.7, în data de 02 decembrie 2026, ora 1100 proba scrisă, și în data de 07 decembrie 2026, ora 1200, proba de interviu, pentru ocuparea pe perioadă nedeterminată, cu normă întreagă, a funcțiilor contractuale de execuție:

· Îngrijitor asistență socială și sanitară, 4 posturi normă întreagă, în cadrul Compartimentului de specialitate medical, medico- sanitar și auxiliar- sanitar.
        Concursul  va consta în 3 etape successive, după cum urmează:
-selecția dosarelor de înscriere,

-proba scrisă,

-interviu

       Condiții generale de ocupare a postului: 

Pentru a ocupa un post contractual vacant sau temporar vacant, candidații trebuie să îndeplinească următoarele condiții generale, conform art. 15 din H.G. 1336/2022:

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;  
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a  exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

 h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
Condiţiile specifice de ocupare a postului:       

· pentru funcţia contractuală de execuție- Îngrijitor asistență socială și sanitară, în cadrul Compartimentului de specialitate medical, medico- sanitar și auxiliar- sanitar:
· Studii medii liceale absolvite cu sau fără diplomă de bacalaureat,

· Fișă medicina muncii, 

· Aviz psihologic,

· Vechime în specialitatea studiilor: nu este cazul

Dosarul de concurs va cuprinde:

- Cerere de înscriere la concurs adresată conducătorului autorității sau instituției publice organizatoare;

- Copia actului de identitate sau orice alt document care atestă identitatea, potrivit legii, aflate în termen de valabilitate;

- Copia certificatului de căsătorie sau a altui document prin care s-a realizat schimbarea de nume, după caz;

- Copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

- Copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
- Certificat de cazier judiciar sau o declarație pe propria răspundere că nu are antecedente penale care să-l facă incompatibil cu funcția pentru care candidează. Candidatul declarat admis la selecția dosarelor, care a depus la înscriere o declarație pe propria răspundere că nu are antecedente penale, are obligația de a completa dosarul de concurs cu originalul cazierului judiciar, cel mai târziu până la data desfăşurării primei probe a concursului;

- Adeverinţă medicală care să ateste starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate, acesta va conţine, în clar, numărul, data, numele emitentului şi calitatea acestuia, în formatul standard stabilit de Ministerul Sănătăţii;

- Certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
- Curriculum vitae, model comun european.

- Fișă medicina muncii; 
- Aviz psihologic.
  Concursul se va organiza la sediul Primăriei Comunei Malu Mare, conform calendarului următor:

· 06.11.2026- 19.11.2026, ora 16,00: perioada de depunere a dosarelor la sediul Centrului Social ,,Sfântul Andrei” Comuna Malu Mare, din com. Malu Mare, str. Bechetului nr. 276, județul Dolj,
· 02 decembrie 2026, ora 1100 proba scrisă la sediul Primăriei Comunei Malu Mare din comuna Malu Mare, str. Primăriei nr. 7, județul Dolj,
· 07 decembrie 2026, ora 1200, proba de interviu la sediul Primăriei Comunei Malu Mare din comuna Malu Mare, str. Primăriei nr. 7, județul Dolj,
· Rezultatul la fiecare probă a concursului se afișează a sediul Primăriei Comunei Malu Mare și pe pagina de internet a Centrului Social ,,Sfântul Andrei” Comuna Malu Mare, judeţul Dolj, în termen de o zi lucrătoare de la data finalizării probei și conține atât punctajul obținut, cât și mențiunea „admis“ sau „respins“, după caz.
· În termen de cel mult o zi lucrătoare de la data afișării rezultatului selecției dosarelor, respectiv de la data afișării rezultatului probei scrise și a probei de interviu, candidații nemultumiți pot depune contestație la sediul Primăriei Comunei Malu Mare din comuna Malu Mare, str. Primăriei nr. 7, județul Dolj.

· Rezultatul contestațiilor se afișează în termen de o zi lucrătoare de la expirarea termenului de depunere a contestațiilor la sediul Primăriei Comunei Malu Mare din comuna Malu Mare, str. Primăriei nr. 7, județul Dolj.

· Rezultatele finale se afișează la sediul Primăriei Comunei Malu Mare și pe pagina de internet a Centrului Social ,,Sfântul Andrei” Comuna Malu Mare, judeţul Dolj, la secțiunea special creată în acest scop, în termen de o zi lucrătoare de la data afișării rezultatelor soluționării contestațiilor pentru ultima probă, prin specificarea mentiunii „admis“ sau „respins“.

TEMATICA ȘI BIBLIOGRAFIA PENTRU OCUPAREA POSTULUI DE ÎNGRIJITOR ASISTENȚĂ SOCIALĂ ȘI SANITARĂ
Tematica:

1. Igiena;

2. Noțiuni teoretice și practice de tehnica îngrijirii bolnavului;

3. Demnitatea umană și drepturile fundamentale;

4. Persoanele cu handicap;

5. Persoanele bolnave;

6. Persoanele în vârstă;

7. Legea securității și sănătății în muncă;

8. Materiale și unelte folosite pentru îngrijirea spațiilor interioare (saloane, cabinete medicale, grupuri sanitare); 

9. Colectarea și gestionarea deșeurilor rezultate din activitățile medicale; 

Bibliografia:

1. Constituția României, republicată;

2. Legea nr. 53/2003- Codul Muncii, republicată, cu modificările și completările ulterioare;

3. Legea nr. 319/2006, a securităţii şi sănătăţii în muncă, cu modificările şi completările ulterioare;  

4. Legea nr. 307/2006 - privind apărarea împotriva incendiilor, republicată, cu modificările și completările ulterioare;
5. Legea nr. 292/2011 Legea asistenței sociale, cu modificările și completările ulterioare;
6. Legea nr. 17/2000 privind asistența socială a persoanelor vârstnice, republicată, cu modificările și completările ulterioare;
7. Legea nr. 197/2012 privind asigurarea calității în domeniul serviciilor sociale, cu modificările și completările ulterioare;
8. Legea nr. 448HYPERLINK "file:///C:/Users/resurse/sintact%203.0/cache/Legislatie/temp264072/00098554.htm"/HYPERLINK "file:///C:/Users/resurse/sintact%203.0/cache/Legislatie/temp264072/00098554.htm"2006 privind protecţia şi promovarea drepturilor persoanelor cu handicap, republicată, cu modificările și completările ulterioare; 

9. Ordinul nr. 1226/2012 pentru aprobarea Normelor tehnice privind gestionarea deșeurilor rezultate din activități medicale și a Metodologiei de culegere 
a datelor pentru baza națională de date privind deșeurile
 rezultate din activități medicale;

10. Legea nr. 132/2010 privind colectarea selectivă a deșeurilor în instituțiile publice, cu modificările și completările ulterioare;
11. Legea nr. 46/2003 drepturilor pacientului, cu modificările și completările ulterioare;
 

 
12. Ordinul MS nr. 1101/2016 privind aprobarea Normelor de supraveghere, prevenire și limitare a infecțiilor asociate asistenţei medicale în unităţile sanitare;  

13.Ordinul MS nr. 1761/2021 pentru aprobarea Normelor tehnice privind curățarea, dezinfecția și sterilizarea în unitățile sanitare publice și private, evaluarea eficacității procedurilor de curățenie și dezinfecție efectuate în cadrul acestora, procedurile recomandate pentru dezinfecția mâinilor în funcție de nivelul de risc, precum și metodele de evaluare a derulării procesului de sterilizare și controlul eficienței acestuia, cu modificările și completările ulterioare.
     Informații suplimentare: telefon: 0769213347, e-mail: caminbatranimalumare2013@yahoo.com, persoana de contact: Pucă Elisa- Daniela, economist în cadrul Centrului Social ,,Sfântul Andrei” Comuna Malu Mare, judeţul Dolj.

    DIRECTOR,


RADU IONELIA                                                                                                   Întocmit,

     PUCĂ ELISA- DANIELA
